पाली। जिलेभर में पिछले तीन दिनों से हो रही रिमझिम बारिश से खेल-खलिहानों में मुरझाई फसलें फिर से लहलहाने लग गई है। इस बारिश से खरीफ की फसलों को काफी राहत मिली है। मूंग, मोठ, बाजरा ग्वार तिल व ज्वार की फसलें काफी हद तक अच्छी हो जाएगी। हालांकि पांच तहसीलों में बारिश 20 से 44 एम.एम. तक हुई। इन तहसीलों में तो फसलें ठीक हो जाएंगी। लेकिन, शेष जगहों पर बारिश कम हुई है। कृषि विभाग के अधिकारियों के मुताबिक रिमझिम व बंदाबांदी होने पर पानी सीधा जमीन में उतरता है, जिससे फसलों को ज्यादा फायदा मिलता है। जिले में अभी तक औसत 285 एम.एम. बारिश हो चुकी है। बाढ़ नियत्रंण कट्रोल रूम के मुताबिक मारवाड़ जंक्शन में 44, देसूरी में 27, जैतारण में 26, रायपुर में 22, सोजत में 21, रानी में 15, पाली में 15, रोहट में 12, सुमेरपुर में 14 व बाली में 10 एम.एम. बारिश दर्ज की गई।